《苏幕遮　为潘云赤悼亡》
清代·沈谦

篆烟微，花烛烂。月缺花残，咫尺幽明判。綷縩罗裙鬟髻乱。

似有如无，风静垂帘蒜。

梦无凭，愁不惯。眉妩青颦，谁举梁鸿案。遗挂尘生丝脆断。

菡萏鸳鸯，不合愁人看。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。